**Приложение 5**

**ТЕХНИЧЕСКА СПЕЦИФИКАЦИЯ**

**За изпълнение на обществена поръчка с предмет:**

“Доставка на Специализирана мобилна техника за намаляване на обема на зеления отпадък“ по Договор за безвъзмездна финансова помощ №BG16M1OP002-2.005-0010 по Оперативна програма „Околна среда 2014-2020г.”

В изпълнение на разпоредбата на чл.48 и чл.49 от ЗОП да се счита добавено „или еквивалент " навсякъде, където в документацията по настоящата поръчка са посочени български стандарти, които въвеждат европейски стандарти; европейски технически оценки; общи технически спецификации; международни стандарти; други стандартизационни документи, установени от европейски органи по стандартизация, или когато няма такива - чрез български стандарти, български технически одобрения или български технически спецификации, както и до използването на стоките; технически одобрения или спецификации или други технически еталони по чл. 48, ал.1 от ЗОП, както и когато са посочени модел, източник, процес, търговска марка, патент, тип, произход или производство.

Изключение са случаите, когато чрез модел, марка, тип или по друг начин Възложителя индивидуализира собственото му съоръжение, за което са предназначени доставките или услугите, предмет на поръчката.

Ако някъде в техническата спецификация и/или документацията за участие има посочен: конкретен стандарт, модел, търговска марка, тип, патент, произход, производство или др., Възложителя на основание чл. 50, от ЗОП ще приеме всяка оферта, когато участникът докаже с всеки относим документ, че предложеното от него решение отговаря по еквивалентен начин на изискванията, определени в техническите спецификации.

 Еквивалентността се доказва по реда на чл. 52 от ЗОП.

1. **Обхват на поръчката**

Поръчката обхваща доставка и обучение на „Специализирана мобилна техника за намаляване на обема за зеления отпадък“ – 1 брой

**Цена** за обособената позиция **не трябва да надхвърля 68 559, 00 лева без ДДС**

1. **Технически характеристики:**

Предназначението на специализираната мобилна техника за намаляване на обема на зеления отпадък е намаляване на обема на храсти и стволове, които ще се използват за компостиране.

*Специализирана мобилна техника за намаляване на обема за зеления отпадък*

|  |  |
| --- | --- |
| **№** | **Минимални технически изисквания на Възложителя** |
| 1 | Двигател – дизел |
| 2 | Мощност минимум 26 к.с. |
| 3 | Електрически старт на двигателя |
| 4 | Режеща система –с минимум 24 режещи елемента |
| 5 | Ремъчна трансмисия |
| 6 | Хидравлично задвижване на захранващия вал |
| 7 | Максимален диаметър на входящия материал минимум 150 мм |
| 8 | Решетка/сито за изходящия материал |
| 9 | Система против задръстване |
| 10 | Наличие на предпазна рамка с авариен „СТОП" |
| 11 | Изходяща тръба с възможност за въртене не по-малко от 270° |
| 12 | Размери на машината:Дължина – максимум 4000 мм Ширина – максимум 2000 мм Височина – максимум 2500 мм  |
| 13 | Регулируем теглич  |
| 14 | Шаси с хомологация за теглене със скорост до 80 км/ч |
| 15 | Работен дисплей с изобразяване на минимум:Отработени мото часове, оборотомер, сервизни съобщения/аларми, диагностични грешки. |
| 16 | Паркинг спирачка |

**Изпълнителят е задължен да проведе обучение на персонала на Възложителя.**

1. **Допълнителни изисквания - Специализирана мобилна техника за намаляване на обема за зеления отпадък.**
	1. Мобилна техника за намаляване на обема за зеления отпадък трябва да бъде новопроизведена, неупотребявана и напълно оборудвана с:
* Всички изискващи се експлоатационни течности и консумативи, гарантиращи правилната й експлоатация.
* Инструкция за експлоатация на български език, сертификати за съответствие гаранционна и/или сервизна книжка;

3.2. Гаранционното поддържане и сервизно обслужване е в срок 24/двадесет и четири/ месеца. Всички разходи по отстраняването на гаранционни повреди и/или несъответствия или скрити дефекти, съгласно Проекта на договор, и транспортирането на Мобилна техника за намаляване на обема за зеления отпадък от местоположението й при Възложителя до сервиз и обратно по време на предложения гаранционен срок, са за сметка на Изпълнителя. Предлаганата Мобилна техника за намаляване на обема за зеления отпадък ще се използва за професионални цели, поради което гаранционните условия, трябва да кореспондират с това.

3.3. Място на изпълнение на доставката - гр. Свиленград

3.4. Всеки участник следва да представи технически характеристики на предложената Мобилна техника за намаляване на обема за зеления отпадък, която следва да покриват минималните технически изисквания на Възложителя, посочени в настоящата спецификация.

3.5. Изпълнението на поръчката стартира от датата следваща датата на подписване на договора с Изпълнителя .

3.6. **Максимален срок за изпълнение на доставката - 60 календарни дни след датата на сключване на договора.Срок за обучение – 5 календарни дни след доставка и приемане на Специализираната мобилна техника за намаляване на обема за зеления отпадък**;

3.7. Доставената Мобилна техника за намаляване на обема за зеления отпадък, трябва да отговаря на всички действащи нормативни документи на Българското законодателство, Европейски директиви, регламенти и правила към датата на доставка.

3.8. Изпълнителят е длъжен да предаде на ВЪЗЛОЖИТЕЛЯ съпътстващите доставката документи, необходими за последващото й ползване по предназначение, като сертификати, разрешителни и инструкции за работа.

3.9. При констатиране на явни Несъответствия на Мобилна техника за намаляване на обема за зеления отпадък, съгласно Проекта на Договор, Възложителят има право да откаже да подпише приемо-предавателен протокол.

3.11. Допуска се само фабрично нова Мобилна техника за намаляване на обема за зеления отпадък.

3.12. Предложената мобилна техника за намаляване на обема на зеления отпадък следва да e в съответствие с изискванията за емисиите, съгласно РЕГЛАМЕНТ (ЕС) 2016/1628 НА ЕВРОПЕЙСКИЯ ПАРЛАМЕНТ И НА СЪВЕТА   от 14 септември 2016 година относно изискванията за граничните стойности на емисиите на газообразни и прахови замърсители и за одобряването на типа на двигателите с вътрешно горене за извън пътна подвижна техника, за изменение на регламенти (EС) № 1024/2012 и (EС) № 167/2013 и за изменение и отмяна на Директива 97/68/EО.